Lansarea volumului „Noi considerații asupra icoanei pe sticlă din Transilvania”
2022-05-04 13:30 - 15:00 (Europe/Bucharest) | Aula Bibliotecii Centrale Universitare „Carol I”, Calea Victoriei 88, Bucuresti
Comunicat eveniment
Biblioteca Centrală Universitară „Carol I” în colaborare cu Editura Muzeului Național Bruckenthal, Muzeul Național al Țăranului Român și Muzeul Național al Literaturii Române, organizează miercuri, 4 mai 2022, la ora 13:30, în Aula bibliotecii, lansarea albumului de artă intitulat Noi considerații cu privire la icoanele pe sticlă din Transilvania.
Dr. Alexandru Constantin Chituță, autorul compendiului iconologic prezintă în aproape 700 de pagini, prin intermediul unei analize preponderent teologico-antropologice, o perspectivă inedită asupra icoanelor pe sticlă din Transilvania. Subiectul tratat reprezintă un fenomen unic în istoria artei românești. Cercetătorul explorează implicațiile picturii pe sticlă acordând o atenție deosebită impactului acesteia în viețile românilor din Transilvania, în secolul al XVIII-lea, în baza a nenumărate surse documentare prin intermediul cărora realizează o analiză comparativ stilistică a icoanelor pe sticlă din muzee naționale, colecții private precum și din episcopii ortodoxe transilvane, surprinzând în peste 300 de pagini ilustrate tipologiile artistice definitorii pentru stilul fiecărui zugrav sau centru de iconari.
În cadrul lansării albumului de artă va concerta interpreta Oana Bozga Pintea.
„Suntem bucuroși să găzduim lansarea acestui atlas iconografic. Albumul domnului dr. Alexandru Constantin Chituță propune o călătorie în timp și spațiu prin intermediul căreia frumusețea picturii pe sticlă ni se redescoperă, punând într-o nouă lumină sensibilitatea, credința și dăruirea artistică a sufletului românesc”, a declarat Mireille Rădoi, directorul Bibliotecii Centrale Universitare „Carol I”.
VideoImagini

115 ani de la nașterea lui Mircea Eliade
2022-03-22 10:00 - 12:30 UTC | Aula Bibliotecii Centrale Universitare „Carol I”, Calea Victoriei 88, Bucuresti
Comunicat eveniment
Conferința „Eliade și India”
Primul proiect al parteneriatului dintre Biblioteca Centrală Universitară „Carol I” și Ambasada Indiei
Marți, 22 martie 2022, la ora 10.00, va avea loc în Aula Bibliotecii Centrale Universitare „Carol I” conferința „Eliade și India”, organizată cu ocazia aniversării a 115 ani de la nașterea lui Mircea Eliade. Ședința va fi deschisă de organizatorii evenimentului: conf. univ. dr. Mireille Rădoi, directorul general BCU „Carol I”, ES Rahul Shrivastava, ambasadorul Indiei la București, Olivia Toderean, directorul general al Departamentului de Afaceri Globale din cadrul Ministerului de Afaceri Externe și Bogdan Tătaru-Cazaban, directorul interimar al Institutului de Istorie a Religiilor. Conferențiarii dr. Eugen Ciurtin, respectiv prof. univ. dr. Sorin Alexandrescu, vor prezenta aspecte legate de moștenirea Eliade din perspectivă interdisciplinară, respectând înalte exigențe academice, urmând ca la finalul expunerilor să răspundă la întrebările publicului.
Cu această ocazie, Biblioteca Centrală Universitară „Carol I” va organiza în holul aulei o expoziție cu manuscrisele lui Mircea Eliade aflate în colecțiile sale: „Nuntă în cer”, „Vedanta Philosophie”, „Maitreyi” și „Romanul Adolescentului miop”.
Conferința „Eliade și India” este primul eveniment cultural care oglindește parteneriatul dintre Biblioteca Centrală Universitară, Ambasada Indiei și Ministerul Afacerilor Externe, inițiat pe 8 februarie anul curent, de reprezentanții instituțiilor la BCU. Elementele de interes comun vizate de această colaborare interinstituțională implică promovarea națională a unor personalități românești sau care au trăit pe teritoriul României și au avut contribuții semnificative în studiul indianisticii. Biblioteca Centrală Universitară este cea care inaugurează această serie de evenimente prin conferința dedicată lui Mircea Eliade, îndemnând și alte instituții de cultură de pe cuprinsul țării să se alăture proiectului.
„Cred că Biblioteca Centrală Universitară a fost pentru Mircea Eliade o a doua casă; am păstrat în colecția noastră nenumărate nestemate bibliofile, unele scrise chiar de mâna lui, așadar se cuvenea să începem parteneriatul nostru cu Ambasada Indiei prin acest omagiu adus celui care a revoluționat percepția publică asupra Istoriei Religiilor, făcând sacrificii în scopul cercetărilor sale. Suntem bucuroși să deschidem acest maraton cultural româno-indian și lansăm invitația instituțiilor culturale românești de pretutindeni de a ni se alătura în acest demers de cunoaștere și cercetare a valorilor culturale comune dintre România și India.”, a declarat Mireille Rădoi.
Comunicat post eveniment
Marți, 22 martie 2022, Biblioteca Centrală Universitară „Carol I”, a organizat conferința „Eliade și India” împreună cu Ministerul Afacerilor Externe, Ambasada Indiei și Institutul de Istorie a Religiilor.
În deschiderea evenimentului, conf. univ. dr. Mireille Rădoi, a realizat o prezentare a manuscriselor lui Mircea Eliade și a istoricului acestora. Domnia sa a menționat participarea BCU la licitația „Magia Cuvântului – Eliade, Cioran, Blaga și Goga” din dorința de a spori patrimoniul bibliofil al instituției cu artefacte culturale care au aparținut personalităților aflate în strânsă legătură cu istoria BCU. În încheierea alocuțiunii, directorul general al Bibliotecii Centrale Universitare „Carol I” a vorbit despre demersurile întreprinse de BCU privind digitizarea colecțiilor sale pentru facilitarea accesului la documente, inclusiv la cele din fondul Eliade.
ES Rahul Shrivastava, ambasadorul Indiei la București a realizat un portret al lui Mircea Eliade, istoricul polivalent care a concretizat prin cercetările sale o punte între statul român și cel indian.
Viorel Stănilă, ministrul plenipotențiar a citit fragmente din memoriile lui Mircea Eliade despre primele simpozioane ținute în Aula Fundației Universitare „Carol I”, care devenise neîncăpătoare pentru publicul dornic de a-i asculta pe membrii grupului Criterion.
Olivia Toderean, directorul general al Departamentului de Afaceri Globale din cadrul Ministerului Afacerilor Externe, făcând trimitere și la experiența diplomatică a lui Mircea Eliade, a încadrat conferința în contextul mondial actual, amintind că intervenția promptă a României în ajutorarea refugiaților indieni din Ucraina a contribuit la îmbunătățirea legăturilor interstatale româno-indiene.
Bogdan Tătaru-Cazaban, directorul interimar al Institutului de Istorie a Religiilor a mulțumit organizatorilor și l-a prezentat pe dr. Eugen Ciurtin care a preluat partea de specialitate a conferinței răspunzând întrebărilor publicului la finalul expunerii sale.
„Mă bucur să vă întâmpin în Aula Bibliotecii Centrale Universitare „Carol I”, cu un prilej cu totul special care pe noi ne bucură și ne onorează. Conferința „Eliade și India” organizată astăzi, la 115 ani de la nașterea lui Mircea Eliade, în colaborare cu partenerii noștri alături de care am reușit să coagulăm un program ales, dedicat celui care tot în această sală, împreună cu intelectuali ai vremii fascina publicul tot mai numeros venit să îl asculte. În această zi de sărbătoare reflectăm cu admirație la moștenirea rămasă de la Eliade”, a declarat Mireille Rădoi.
În holul Aulei, Biblioteca Centrală Universitară a organizat o expoziție cu manuscrise și ediții bibliofile ale operelor lui Eliade, în colaborare cu Institutul de Istorie a Religiilor al Academiei Române.
Conferința a fost transmisă în direct, pe pagina de Facebook Biblioteca Centrala Universitara „Carol I”.
Video
Imagini

Expoziția Génica Athanasiou de Ziua Internațională a Francofoniei
2022-03-17 10:00 - 20:00 UTC | Muzeul Național al Literaturii Române, Calea Griviței nr. 64-66, Bucuresti, Romania
Comunicat eveniment
Biblioteca Centrală Universitară „Carol I”, Muzeul Național al Literaturii Române, Institutul Francez din București și Mutuelle Nationale des Artistes organizează la Muzeul Național al Literaturii Române (adresa: Calea Griviței 64-66) expoziția Génica Athanasiou – parteneră și muză a lui Antonin Artaud, în perioada 15 martie – 2 aprilie 2022, pentru a marca Ziua Internațională a Francofoniei sărbătorită pe 20 martie. Expoziția este curatoriată de Laurence Meiffret și va fi vernisată joi, 17 martie, de la ora 17.00, în prezența celor doi directori de instituție: conf. univ. dr. Mireille Rădoi, și prof. univ. dr. Ioan Cristescu.
Anul 2022 este prilejul de împlinire a 125 de ani de la nașterea artistei Génica Athanasiou, pe numele ei adevărat Eugenia Tănase, cea care a fost muză și parteneră a lui Antonin Artaud și care a avut o carieră de aproape 40 de ani în lumea scenei și a filmului francez. Aceasta a fost exponentul uneia dintre mișcările care leagă cultural România de Franța, atât în planul creației literare cât și în cel al artei scenice.
„Eugenia Tănase, conturează cu originalitate, perseverență și discreție un modus vivendi prin care a inspirat unul dintre reprezentanții suprarealismului francez, fapt care îi confirmă atributul de artist vizionar. Grația regăsită în scrisorile de dragoste pe care i le-a trimis lui Antonin Artaud în perioada 1922-1927 ilustrează valori și principii care au constituit numitorul comun al gândirii românești și al celei franțuzești de la începutul secolului XX”, a declarat Mireille Rădoi, directorul general al Bibliotecii Centrale Universitare „Carol I”.

Ziua Națională a Lecturii la Biblioteca Centrală Universitară „Carol I” | #prin lectură & cultură !
2022-02-15 10:00 - 12:30 UTC | Biblioteca Centrală Universitară „Carol I”, Boteanu 1, Bucuresti, Romania
Comunicat eveniment
Biblioteca Centrală Universitară „Carol I”, în parteneriat cu Muzeul Național al Literaturii Române, organizează prima ediție a Zilei Naționale a Lecturii, marți, 15 februarie 2022, ora 10.00, în Aula Bibliotecii Centrale Universitare „Carol I” (Calea Victoriei, nr. 88).
Evenimentul va fi deschis de Mireille Rădoi, Directorul Bibliotecii Centrale Universitare „Carol I”, moderat de Ioan Cristescu, Directorul Muzeului Național al Literaturii Române și se va bucura de prezența unor reprezentanți de seamă ai instituțiilor de educație și cultură: Sergiu Nistor - Consilier Prezidențial, Sorin Cîmpeanu - Ministrul Educației, Lucian Romașcanu – Ministrul Culturii, Nicușor Dan – Primarul General al Municipiului București, Sebastian Burduja – Deputat PNL, inițiatorul legii pentru declararea Zilei Naționale a Lecturii, Mircea Dumitru – membru al Academiei Române, Dragoș Neagu - Preşedinte ANBPR*, Cristina Popescu – Director General Romfilatelia S.A.
Pentru a marca Ziua Națională a Lecturii, autoritățile, împreună cu mediul academic și cultural, încurajează proiectele și evenimentele care promovează lectura. Cu acest prilej, Biblioteca Centrală Universitară „Carol I” a realizat o expoziție menită să pună în lumină personalitățile lui Titu Maiorescu și Spiru Haret. Prin intermediul unor documente inedite, expoziția valorifică principalele direcții de acțiune ale celor doi corifei ai culturii și educației din România secolului XIX. Expoziția prezintă o selecție de scrisori și manuscrise, fotografii, cărți și reviste, multe provenind din Fondul Fundațiunii Universitare „Carol Iˮ. În cadrul manifestării culturale va fi lansat întregul poștal realizat de Romfilatelia cu prilejul Zilei Naționale a Lecturii.
La eveniment vor fi prezenți reprezentanți ai mai multor instituții relevante, cu implicare în viața culturală actuală: Ministerul Afacerilor Externe, Banca Națională a României, Agenţia Universitară a Francofoniei, Academia Oamenilor de Știință din România, reprezentanți din mediul universitar, directori de biblioteci cu specializări diferite, Asociația Editorilor din România, dar și elevi pasionați de lectură.
Comunicat post-eveniment
Ziua Națională a Lecturii la Biblioteca Centrală Universitară „Carol I” -#prin lectură & cultură !
Biblioteca Centrală Universitară „Carol I”, în parteneriat cu Muzeul Național al Literaturii Române, organizează prima ediție a Zilei Naționale a Lecturii, marți, 15 februarie 2022, ora 10.00, în Aula Bibliotecii Centrale Universitare „Carol I” (Calea Victoriei, nr. 88).
Evenimentul va fi deschis de Mireille Rădoi, Directorul Bibliotecii Centrale Universitare „Carol I”, moderat de Ioan Cristescu, Directorul Muzeului Național al Literaturii Române și se va bucura de prezența unor reprezentanți de seamă ai instituțiilor de educație și cultură: Sergiu Nistor - Consilier Prezidențial, Sorin Cîmpeanu - Ministrul Educației, Lucian Romașcanu – Ministrul Culturii, Nicușor Dan – Primarul General al Municipiului București, Sebastian Burduja – Deputat PNL, inițiatorul legii pentru declararea Zilei Naționale a Lecturii, Mircea Dumitru – membru al Academiei Române, Dragoș Neagu - Preşedinte ANBPR*, Cristina Popescu – Director General Romfilatelia S.A.
Pentru a marca Ziua Națională a Lecturii, autoritățile, împreună cu mediul academic și cultural, încurajează proiectele și evenimentele care promovează lectura. Cu acest prilej, Biblioteca Centrală Universitară „Carol I” a realizat o expoziție menită să pună în lumină personalitățile lui Titu Maiorescu și Spiru Haret. Prin intermediul unor documente inedite, expoziția valorifică principalele direcții de acțiune ale celor doi corifei ai culturii și educației din România secolului XIX. Expoziția prezintă o selecție de scrisori și manuscrise, fotografii, cărți și reviste, multe provenind din Fondul Fundațiunii Universitare „Carol Iˮ. În cadrul manifestării culturale va fi lansat întregul poștal realizat de Romfilatelia cu prilejul Zilei Naționale a Lecturii. La eveniment vor fi prezenți reprezentanți ai mai multor instituții relevante, cu implicare în viața culturală actuală: Ministerul Afacerilor Externe, Banca Națională a României, Agenţia Universitară a Francofoniei, Academia Oamenilor de Știință din România, reprezentanți din mediul universitar, directori de biblioteci cu specializări diferite, Asociația Editorilor din România, dar și elevi pasionați de lectură.
VideoImagini

Mircea Eliade omagiat la Biblioteca Centrală Universitară „Carol I” de Ambasada Indiei la București
2022-02-08 10:00 - 12:30 UTC | Sala de consiliu a Bibliotecii Centrale Universitare Carol I, Boteanu 1, Bucuresti
Comunicat eveniment
Marți, 8 februarie 2022, ambasadorul Indiei, E. S. Rahul Shrivastava și ministrul plenipotențiar al Ministerului Afacerilor Externe, Viorel Stănilă, reprezentanți ai delegației Ambasadei Indiei la București au fost întâmpinați în Sala de Consiliu a Bibliotecii Centrale Universitare „Carol I”, de către Mireille Rădoi, directorul instituției, în vederea recunoașterii condițiilor favorabile încheierii unui parteneriat între cele două structuri.
În deschiderea ședinței, participanții au admirat o serie de documente de patrimoniu din colecția Bibliotecii Centrale Universitare, aparținând unor personalități marcante ale studiului indianisticii, precum Constantin Georgian, Theofil Simenschy, Sergiu Al-George, Anita Bhose sau Arion Roșu.
În centrul atenției s-a aflat manuscrisul original al „Romanului adolescentului miop”, al lui Mircea Eliade, căruia oaspeții i-au adus un omagiu, exprimându-și dorința de a-i închina primul eveniment organizat în parteneriat cu biblioteca.
Această inițiativă culturală de colaborare dintre România și India a fost succedată protocolar de un tur de onoare al bibliotecii oferit reprezentanților delegației.
„Datoria noastră este să conștientizăm cu înțelepciune că problemele tot mai numeroase pe care contextul actual ni le ridică pot fi depășite. La sfârșitul zilei, vom constata că am depus eforturi pentru a păstra strânse legăturile cu partenerii noștri strategici atât de valoroși, pentru a nu pierde un prilej de bucurie al românilor: redescoperirea de fiecare dată a lumii văzute prin ochii unui Eliade, Eminescu sau Iorga, cei ce au fost și vor fi români pentru români.
Salutăm inițiativa Ambasadei Indiei la București și pregătim proiecte culturale de interes național lansându-vă anticipat invitația de a ne fi alături”, a declarat Mireille Rădoi, directorul Bibliotecii Centrale Universitare „Carol I”.

Directorul General Mireille Rădoi subliniază importanța încurajării tinerilor scriitori cu prilejul Zilei Culturii Naționale
2022-01-15 10:00 - 12:30 UTC | Aula Bibliotecii Centrale Universitare „Carol I”, Calea Victoriei 88, Bucuresti
Comunicat eveniment
Biblioteca Centrală Universitară „Carol I”, a participat sâmbătă, 15 ianuarie 2022, la organizarea Galei Tinerilor Scriitori / Cartea de Poezie a anului 2021 alături de Muzeul Național al Literaturii Române și asociația EURO CULTURART. Programul a celebrat cea de-a XII-a ediție a Zilei Culturii Naționale, în cadrul unui eveniment hibrid, fizic și online, transmis în direct de Radio România Cultural din Sala ”Perpessicius” a Muzeului Național al Literaturii Române din București.
Premiul Cartea de Poezie a anului 2021 a fost acordat volumului ”Cartea plantelor și animalelor” de Simona Popescu, volum apărut la editura Nemira.
Pentru secțiunea Premiul Tânărul poet al anului 2021 au fost nominalizate cărți semnate de Ramona Boldizsar, Elena Boldor, Adelina Pascale, Florentin Popa, Cătălina Stanislav și Ioana Iuna Șerban în vreme ce nominalizările pentru secțiunea Premiul Tânărul prozator al anului 2021 au fost fost cărțile scriitorilor Paula Erizanu, Dinu Guțu, Teodor L. Nedeianu, Cristian Vicol și Mihail Victus.
Juriul Galei a fost format din trei critici literari (laureați ai edițiilor 2012, 2014 și 2015): Bianca Burța-Cernat, Andreea Răsuceanu și Cosmin Borza.
„Biblioteca Centrală Universitară Carol I a găzduit în fiecare an edițiile anterioare ale Galei Tinerilor Scriitori. Suntem bucuroși să susținem desfășurarea unui eveniment în care tinerii scriitori de astăzi sunt promovați și încurajați să răzbată mai departe pe drumul istovitor spre acel „je ne sais quoi” prin care vor deveni artiștii nemuritori de mâine atât în cărțile lor cât și în sufletele iubitorilor de poezie și proză românească.” a declarat Mireille Rădoi, directorul Bibliotecii Centrale Universitare „Carol I”.

FESTIVALUL CULTURII ROMÂNILOR DE PRETUTINDENI (23-28 mai 2018)
2018-05-23 08:00 - 2018-05-28 17:00 (Europe/Bucharest)
Comunicat
Da Capo - Recital Instrumental și Coral
Data: 25 aprilie ora 17:30
Loc desfășurare: Salon „Carol I”, Intrare Dem I. Dobrescu nr. 1
Organizator: BCU „Carol I”
Imagini

Noaptea muzeelor 2018
2018-05-19 19:00 - 2018-05-20 14:00 (Europe/Bucharest)
Comunicat
Noaptea muzeelor 2018
Imagini
